**ODRŽANA RADIONICA O VOLONTERIZMU**

 Knjižničarka Ivana Azenić je u dogovoru s profesorom Dragom Grgićem održala radionicu vezanu uz volonterizam. Ona je održana u ponedjeljak, 22. veljače u 4. razredu strojarskih tehničara pod satom zajednice učenika.

 Radionica je zamišljena kao izlaganje uz prezentaciju o volonterizmu i njegovoj povijesti, područjima i vrstama volontiranja, razlozima te dobrobitima volontiranja za volontera i društvo. Učenici su imali i četiri zadatka, dva individualna, jedan u paru i jedan skupinski. Jedan se individualni rad odnosio na područje volontiranja u kojem se učenik može zamisliti i obrazloženje odabranog područja. Zadatci su potaknuli učenike na razmišljanje o volonterstvu te dobrobitima volontiranja. Na radionici je pročitan i izvadak iz dnevnika hrvatske volonterke Marijane Brcko, odnosno njezino sjećanje na međunarodni volonterski kamp u Rusiji.

 Učenici su pri kraju nastavnog sata čitali citate vezane uz volontiranje i na šaljiv način saznali koji tipovi volontera postoje.

 Katarina Baričević, studentica na praksi